钦定古今图书集成/明伦汇编/人事典/第061卷 > 《感遇诗三十六首》陈子昂
## 钦定古今图书集成/明伦汇编/人事典/第061卷 > 《感遇诗三十六首》陈子昂

僧皎然云：“子昂《感遇》三十首，出自阮公《咏怀》。” 朱晦庵曰：“予读陈子昂《感遇诗》，爱其词旨幽邃，音节豪宕，虽近乏世用，而实物外难得自然之奇宝。然亦恨其不精于理，而自托于仙佛之间以为高也。唐兴，文章承徐、庾馀风，子昂始变雅正。初为《感遇诗》，王适见之曰：‘是必为海内文宗’。” 卢黄门云：“陈拾遗横制颓波，天下” 质文，翕然一变。

微月生西海，幽阳始化昇。圆光正东满，阴魄已朝凝。
《太极》生天地，《三元》更废兴。《至精》谅斯在，《三五》谁能征？

又

《兰若》生春夏，芊蔚何青青。幽独空林色，朱蕤冒紫茎。
迟迟白日晚，袅袅秋风生。岁华尽摇落，芳意竟何成。

又

乐羊为魏将，食子殉军功。骨肉且相薄，他人安得忠。
吾闻《中山相》，乃属《放麑》翁。孤兽犹不忍，况以奉君终。

又

市人矜巧智，于道若童蒙。倾夺相夸侈，不知身所终。
曷见《元冥》子，观世玉壶中。杳然遗天地，乘化入无穷。

又

“白日每不归，青阳时暮矣。茫茫吾何思，林卧观无始。”
众芳委时晦，𫛸鴂鸣悲耳。鸿荒古已颓，谁识《巢居子》。

又

林居病时久，水木澹孤清。闲卧观物化，悠然念无生。
青春始萌达，朱火已满盈。徂落方自此，感叹何时平。

又

临岐泣世道，天命良悠悠。昔日殷王子，玉马遂朝周。
宝鼎沦伊谷，瑶台成故丘。西山伤遗老，《东陵》有故侯。

又

逶迤世已久，《骨鲠》道斯穷。岂无感激者，时俗颓此风。
《灌园》何其鄙，皎皎于陵中。世道不相容，嗟嗟张长公。

又

元天幽且默，群议曷嗤嗤。圣人教犹在，世运久陵夷。
一绳将何系，忧醉不能持。去去行采芝，勿为尘所欺。

又

登山望宇宙，白日已西暝。云海方荡潏，孤鳞安得宁。

又

挈瓶者谁子，姣服当青春。三五明月满，盈盈不自珍。
高堂委金玉，微缕悬千钧。如何负公鼎，被夺笑时人。

又

《元蝉》号《白露》，兹岁已蹉跎。群物从大化，孤英将奈何。
瑶台有青鸟，远食玉山禾。昆仑见元凤，岂复虞云罗。

又

仲尼探元化，幽鸿顺阳和。大运自盈缩，春秋递来过。
盲飙忽号怒，万物相纷劘。溟海皆震荡，孤凤其如何。

又

昔日《章华宴》，荆王乐荒淫。霓旌翠羽盖，射兕云梦林。
朅来高唐观，怅望云阳岑。雄图今何在？黄雀空哀吟。

又

荒哉“穆天子，好与白云期。”宫人多怨旷，层城闭蛾眉。
日耽《瑶池》乐，岂伤桃李时。青苔空萎绝，白发生罗帷。

又

可怜瑶台树，灼灼佳人姿。碧华映朱实，攀折青春时。
岂不盛光宠，荣君白玉墀。但恨红芳歇，凋伤感所思。

又

苍苍丁零塞，今古缅荒途。亭堠何摧兀，暴骨无全躯。
黄沙幕南起，白日隐西隅。汉甲三十万，曾以事匈奴。
但见沙场死，谁怜塞下孤。

又

朝入云中郡，北望单于台。胡秦何密迩，沙朔气雄哉。
籍籍天骄子，猖狂已复来。塞垣无名将，亭堠空崔嵬。
咄嗟吾何叹，边人涂草莱。

又

金鼎合神丹，世人将见欺。飞飞骑羊子，胡乃在蛾眉。
变化固非类，芳菲宁几时。疲痾苦沦世，忧痗日侵淄。
眷然顾幽褐，白云空涕洟。

又

深居观元化，悱然争朵颐。群动相啖食，利害纷
便便夸毗子，荣耀更相持。务光让天下，商贾竞刀锥。
已矣行采芝，万世同一时。

又

本为贵公子，平生实爱才。感时思报国，拔剑起蒿莱。
西驰丁零塞，北上单于台。登山见千里，怀古心悠哉。
谁言未忘祸，磨灭成尘埃。

又

“贵人多得意，赏爱在须臾。莫以心如玉，采他明月珠。”
昔称夭桃子，今为舂市徒。鸱鸮悲东国，麋鹿泣姑苏。
谁见鸱夷子，扁舟去五湖。

又

《蜻蛉》游天地，与世本无患。飞飞未能止，黄雀来相干。
穰侯富秦宠，金石比交欢。出入咸阳里，诸侯莫敢言。
宁知山东客，激怒秦王肝。布衣取卿相，千载为辛酸。

又

浩然坐何慕，吾蜀有峨嵋。念与楚狂子，悠悠白云期。
时哉悲不会，泣涕久涟洏。梦登绥山穴，南采巫山芝。
《探元》观群化，遗世从云螭。婉娈时永矣，感悟不见之。

又

索居独几日，炎夏忽然衰。阳彩皆阴翳，亲友尽暌违。
登山望不见，涕泣久涟洏。宿梦感颜色，若与白云期。
世中骄豪子，驱逐正蚩蚩。蜀山与楚水，携手在何时。

又

圣人去已久，公道缅良难。蚩蚩夸毗子，尧禹以为谩。
骄荣贵工巧，势利递相干。昭王尊乐毅，分国愿同欢。
鲁连让齐爵，遗组去邯郸。伊人信往矣，感激为谁叹。

又

吾观龙变化，乃是至阳精。石林何冥密，幽洞无留行。
古之得仙道，信与元化并。元感非象识，谁能测沉冥。
世人拘目见，酣酒笑《丹经》。昆仑有瑶树，安得采其英。

又

吾爱《鬼谷子》，青溪无垢氛。囊括经世道，遗身在白云。
七雄方龙斗，天下乱无君。浮荣不足贵，遵养晦时文。
舒之弥宇宙，卷之不盈分。岂徒山木寿，空与麋鹿群。

又

呦呦南山鹿，罹罟以媒和。招摇青桂树，幽蠹亦成科。
世情甘近习，荣耀纷如何。怨憎未相复，亲爱生祸罗。
瑶台倾巧笑，玉杯殒双蛾。谁见孤城树，青青成斧柯。

又

翡翠巢南海，雄雌珠树林。何知美人意，骄爱比黄金。
杀身炎州里，委羽玉堂阴。旖旎光首饰，葳蕤烂锦衾。
岂不在遐迩，虞罗忽见寻。多材信为累，叹息此珍禽。

又

朝发宜都渚，浩然思故乡。故乡不可见，路隔巫山阳。
巫山彩云没，高丘正微茫。伫立望已久，涕泪沾衣裳。
岂兹越乡感，忆昔楚襄王。朝云无处所，荆国亦沦亡。

又

先天诚为美，阶乱祸谁因。长城备胡寇，嬴祸发其亲。
赤精既迷汉，子牟何救秦。去去桃李花，多言死如麻。

又

朅来豪游子，势利祸之门。如何《兰膏》叹，感激自生冤。
众趋明所避，时弃道犹存。云泉既已失，罗网与谁论。
箕山有高节，湘水有清源。唯应白鸥鸟，可与洗心言。

又

“圣人不利己，忧济在元元。黄屋非尧意，瑶台安可论。
吾闻《西方化》，清净道弥敦。奈何穷金玉，雕刻以为尊。”
云构山林尽，瑶图珠翠烦。鬼功尚未可，人力安能存。
夸愚适增累，矜智道逾昏。

又

朔风吹海树，萧条边已秋。亭上谁家子，哀哀明月楼。
自言幽燕客，结发事远游。赤丸杀公吏，白刃报私仇。
避仇至海上，被役此边州。故乡三千里，辽水复悠悠。
每愤胡兵入，常为汉国羞。何如七十战，白首未封侯。

又

《幽居》观天运，悠悠念群生。终古代兴没，豪圣莫能争。
三季沦周赧，七雄灭秦嬴。复闻赤精子，提剑入咸京。
炎光既无象，晋虏复纵横。“尧禹道已昧，昏虐势方行。
岂无当世雄，天道与胡兵。咄咄安可言，时醉而未醒。”
仲尼溺东鲁，伯阳遁西溟。大运自古来，旅人胡叹哉。